กฎกระทรวงกฎกระทรวงฉบับที่ ๒ (พ.ศ. ๒๕๒๙)ออกตามความในพระราชบัญญัติการกีฬาแห่งประเทศไทยพ.ศ. ๒๕๒๘[๑] อาศัยอำนาจตามความในมาตรา ๕ และมาตรา ๕๓แห่งพระราชบัญญัติการกีฬาแห่งประเทศไทย พ.ศ. ๒๕๒๘ นายกรัฐมนตรีออกกฎกระทรวงไว้ดังต่อไปนี้ข้อ ๑การขออนุญาตดำเนินการจัดตั้งสมาคมซึ่งมีวัตถุประสงค์หลักเกี่ยวกับการกีฬาหรือการส่งเสริมการกีฬาโดยตรงให้ผู้เริ่มก่อการจัดตั้งสมาคมยื่นคำขอตามแบบ กกท. ๑ ท้ายกฎกระทรวงนี้ จำนวน ๓ ชุดพร้อมด้วยเอกสารหลักฐาน ดังต่อไปนี้(๑) สำเนาหรือภาพถ่ายข้อบังคับของสมาคม(๒) สำเนาหรือภาพถ่ายใบอนุญาตตั้งสมาคมตามกฎหมายว่าด้วยวัฒนธรรมแห่งชาติจากสำนักงานคณะกรรมการวัฒนธรรมแห่งชาติ(๓) ชื่อ ที่อยู่อาชีพของผู้เริ่มก่อการจัดตั้งสมาคมทุกคนพร้อมด้วยรายละเอียดเกี่ยวกับประสบการณ์ด้านการกีฬาหรือส่งเสริมการกีฬา(ถ้ามี) ตามแบบ กกท. ๑ ก ท้ายกฎกระทรวงนี้(๔) สำเนาหรือภาพถ่ายทะเบียนบ้านของผู้เริ่มก่อการจัดตั้งสมาคมทุกคน(๕)ภาพถ่ายบัตรประจำตัวประชาชนหรือบัตรประจำตัวของบุคคลซึ่งได้รับยกเว้นไม่ต้องมีบัตรประจำตัวประชาชนตามกฎหมายว่าด้วยบัตรประจำตัวประชาชนของผู้เริ่มก่อการจัดตั้งสมาคมทุกคน(๖) รูปถ่ายครึ่งตัว หน้าตรง ไม่สวมหมวก ขนาด ๔ x ๖เซนติเมตร ซึ่งถ่ายมาแล้วไม่เกินหกเดือนของผู้เริ่มก่อการจัดตั้งสมาคมทุกคน คนละ ๕รูปข้อ ๒สมาคมซึ่งมีวัตถุประสงค์หลักเกี่ยวกับการกีฬาหรือการส่งเสริมการกีฬาโดยตรงที่ตั้งและดำรงอยู่แล้วในวันที่พระราชบัญญัติการกีฬาแห่งประเทศไทยพ.ศ. ๒๕๒๘ ประกาศในราชกิจจานุเบกษา ให้ผู้แทนของสมาคมนั้นยื่นคำขอตามแบบ กกท. ๒ท้ายกฎกระทรวงนี้จำนวน ๓ ชุด พร้อมด้วยเอกสารหลักฐานดังต่อไปนี้(๑) เอกสารหลักฐานตามข้อ ๑ (๑) และ (๒)(๒) สำเนาหรือภาพถ่ายใบสำคัญการจดทะเบียนสมาคม(๓) หลักฐานการเป็นผู้แทนของสมาคม(๔) บัญชีรายชื่อกรรมการของสมาคมฉบับที่นายทะเบียนสมาคมรับรอง(๕)บัญชีรายชื่อสมาชิกของสมาคมฉบับที่นายทะเบียนสมาคมรับรองข้อ ๓ใบอนุญาตให้ดำเนินการจัดตั้งสมาคมซึ่งมีวัตถุประสงค์หลักเกี่ยวกับการกีฬาหรือการส่งเสริมการกีฬาโดยตรงให้ใช้แบบ กกท. ๓ ท้ายกฎกระทรวงนี้ข้อ ๔ ในกรณีที่ใบอนุญาตสูญหายถูกทำลายหรือชำรุดในสาระสำคัญให้ผู้แทนของสมาคมนั้นยื่นคำขอรับใบแทนใบอนุญาตตามแบบกกท. ๔ ท้ายกฎกระทรวงนี้ พร้อมด้วยเอกสารหลักฐานดังต่อไปนี้(๑) หลักฐานการเป็นผู้แทนของสมาคม(๒)ใบรับแจ้งความของสถานีตำรวจแห่งท้องที่ที่ใบอนุญาตนั้นสูญหาย(๓) ใบอนุญาตที่ถูกทำลายหรือชำรุดบางส่วนในกรณีที่ใบอนุญาตถูกทำลายหรือชำรุดในสาระสำคัญใบแทนใบอนุญาตให้ใช้แบบ กกท. ๓ และมีข้อความว่า ใบแทน ด้วยหมึกสีแดงไว้ด้านหน้าตรงมุมบนด้านขวาข้อ ๕สมาคมซึ่งได้รับใบอนุญาตตามกฎกระทรวงนี้ที่ได้จดทะเบียนเลิกสมาคมไปแล้ว ให้แจ้งการเลิกสมาคมเป็นหนังสือต่อกกท. ภายในสามสิบวันนับแต่วันที่จดทะเบียนเลิกสมาคมข้อ ๖การยื่นคำขอและการจ้างตามกฎกระทรวงนี้(๑)สำหรับสมาคมที่ข้อบังคับระบุให้มีสำนักงานแห่งใหญ่ตั้งอยู่ในกรุงเทพมหานครให้ยื่นหรือแจ้งต่อ กกท.(๒) สำหรับสมาคมที่ข้อบังคับระบุให้มีสำนักงานแห่งใหญ่ตั้งอยู่ในจังหวัดอื่นให้ยื่นหรือแจ้งต่อสำนักงานสาขาหรือตัวแทนของ กกท. ในจังหวัดนั้น หรือต่อ กกท.ให้ไว้ ณ วันที่ ๒ มกราคม พ.ศ. ๒๕๒๙พลเอก ป. ติณสูลานนท์นายกรัฐมนตรี[เอกสารแนบท้าย]๑. คำขออนุญาตดำเนินการจัดตั้งสมาคมซึ่งมีวัตถุประสงค์หลักเกี่ยวกับการกีฬาหรือการส่งเสริมการกีฬาโดยตรงตามพระราชบัญญัติการกีฬาแห่งประเทศไทย พ.ศ. ๒๕๒๘ (แบบ กกท. ๑)๒. รายละเอียดเกี่ยวกับผู้เริ่มก่อการจัดตั้งสมาคม(แบบ กกท. ๑ ก)๓. คำขออนุญาตดำเนินการจัดตั้งสมาคมซึ่งมีวัตถุประสงค์หลักเกี่ยวกับการกีฬาหรือการส่งเสริมการกีฬาโดยตรงตามพระราชบัญญัติการกีฬาแห่งประเทศไทย พ.ศ. ๒๕๒๘(กรณีสมาคมที่ตั้งและดำรงอยู่แล้วในวันที่พระราชบัญญัติการกีฬาแห่งประเทศไทย พ.ศ.๒๕๒๘ ประกาศในพระราชกิจจานุเบกษา) (แบบ กกท. ๒)๔. ใบอนุญาตให้ดำเนินการจัดตั้งสมาคมซึ่งมีวัตถุประสงค์หลักเกี่ยวกับการกีฬาหรือการส่งเสริมการกีฬาโดยตรง(แบบ กกท. ๓)๕. คำขอรับใบแทนใบอนุญาตให้ดำเนินการจัดตั้งสมาคมซึ่งมีวัตถุประสงค์หลักเกี่ยวกับการกีฬาหรือการส่งเสริมการกีฬาโดยตรง(แบบ กกท. ๔)(ดูข้อมูลจากภาพกฎหมาย)หมายเหตุ :- เหตุผลในการประกาศใช้กฎกระทรวงฉบับนี้ คือ เนื่องจากมาตรา ๕๓แห่งพระราชบัญญัติการกีฬาแห่งประเทศไทย พ.ศ. ๒๕๒๘ บัญญัติให้หลักเกณฑ์วิธีการและเงื่อนไขในการขออนุญาตและการอนุญาตจัดตั้งสมาคมซึ่งมีวัตถุประสงค์หลักเกี่ยวกับการกีฬาหรือการส่งเสริมการกีฬาโดยตรงต้องเป็นไปตามที่กำหนดในกฎกระทรวง จึงจำเป็นต้องออกกฎกระทรวงนี้ปัทมา/จัดทำ๑๓ ธันวาคม ๒๕๕๓พัสสน/ผู้ตรวจ๒๙ มีนาคม ๒๕๕๔อภิญญา/ปรับปรุง๓ กันยายน ๒๕๕๗[๑] ราชกิจจานุเบกษาเล่ม ๑๐๓/ตอนที่ ๕/ฉบับพิเศษ หน้า ๔/๙ มกราคม ๒๕๒๙